Indriķis Kalniņš

Indriķis Heinrihs Kalniņš (, Rīga -  Kalamazū) bija Latvijas un ASV šahists.

 Biogrāfija 
Beidzis Latvijas Universitātes matemātikas fakultāti, pēc tam strādājis par sekretāru Iekšlietu ministrijā. Bijis aktīvs šahists un šaha dzīves organizators. Trīs reizes piedalījies Latvijas šaha čempionātos, bet 1936. gadā kā 2. rezervists pārstāvēja Latvijas izlasi neoficiālajā šaha olimpiādē Minhenē (+3, =4, -1).. 1937. gadā ievēlēts par Latvijas Šaha savienības kasieri."Latvijas šacha savienības lēmumi", laikraksts "Rīts", 09.04.1937 1938. gadā bijis Latvijas šahistu komandas pārstāvis Latvijas un Igaunijas valstu mačā.Aleksandrs Koblencs "Latvija – Igaunija", žurnāls "Šaha Māksla", 25.03.1938 1938. gadā bijis Iekšlietu ministrijas šaha komandas līderis 5. Valsts un pašvaldību darbinieku šaha komandu turnīrā.Turnīra tabulas žurnālā "Šaha Māksla", 24.04.1938 

Otrā pasaules kara gados devies bēgļu gaitās. Sākumā bijis dažādās pārvietoto personu nometnēs Bavārijā, kur uzstājies arī ar lekcijām par šaha spēles vēsturi un attīstību.laikraksts "Bavārijas Latviešu Vēstnesis: Latvian News Bulletin in Bavaria", 23.03.1946 1947. gadā Rēgensburgā uzvarējis šaha ātrspēles turnīrā.laikraksts "Latvija", 27.06.1947

Vēlāk parcēlies uz dzīvi ASV, kur dzīvojis Mičiganā. 1953. gadā kopā ar Edmāru Medni, Nikolaju Kamparu un citiem latviešu izcelsmes šahistiem piedalījies ASV atklātajā šaha čempionātā."10 latviešu spēkojas ar ASV izcilākajiem šachistiem", laikraksts "Latvija Amerikā", 19.08.1953 1955. gadā ar 6½ punktiem no 8 iespējamajiem izcīnījis 2. vietu Mičiganas štata šaha čempionātā un tikai par puspunktu atpalicis no uzvarētāja Leonīda Dreiberga.laikraksts "Laiks", 10.08.1955 1956. gadā uzvarējis Kalamazū pilsētas šaha čempionātā.laikraksts "Laiks", 26.01.1957 Līdz pat sava mūža beigām piedalījies ASV latviešu organizāciju darbā.Nekrologs laikrakstā "Laiks", 27.11.1968

 Vietas Latvijas šaha čempionātos 
 1934. gads - 13.-14. vieta.
 1937. gads - 10.-11. vieta 1. virsturnīrā.
 1938. gads - 7. vieta 1. grupā.

  Atsauces 

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

Kategorija:1895. gadā dzimušie
Kategorija:1968. gadā mirušie
Kategorija:Rīgā dzimušie
Kategorija:ASV latvieši
Kategorija:ASV šahisti
Kategorija:Latvijas šahisti
Kategorija:Latvijas Universitātes absolventi